Zaquan Adha Abdul Razak
Mohammad Zaquan Adha Abdul Razak (lahia di Seremban, Nagari Sambilan, Malaysia, 3 Agustus 1987; umua 27 taun) adolah pamain sipakbola Malaysia nan kini bamain basamo Negeri Sembilan FA di Liga Super Malaysia. Inyo adolah anggota Tim nasional sipakbola Malaysia. Zaquan Adha Abdul Razak adolah sudaro kamba dari Mohammad Aidil Zafuan Abdul Razak.
Daftar isi
Karier[suntiang | suntiang sumber]
Tim Nagari Sambilan[suntiang | suntiang sumber]
Zaquan Adha adolah produk Sakola Olahraga Bukit Jalil basamo jo pasangan kambanyo Aidil Zafuan. Pado umua 18 taun, Zaquan alah dipanggia untuak mawakili pasukan Negeri Sembilan FA dalam kajuaraan Piala Presiden jo Sukan Malaysia (SUKMA). Pancapaian tabaiak Zaquan basamo pasukan mudo Negeri Sembilan FA katiko maraiah madali ameh di Pekan Olahraga Malaysia pado taun 2004.
Pado musim 2005, Zaquan diagiah paluang untuak masuak tim utamo Negeri Sembilan FA. Pado taun itu juo inyo digandengan jo panyarang sensasi Christian Bekamenga sahinggo muncul sabagai juaro Liga Super Malaysia sarato juaro kaduo Piala Malaysia. Pado musim 2007/08, Zaquan bajaya mancetak 11 gol. Pado musim 2009, Zaquan mambantu Nagari Sambilan manjuaroi Piala Malaysia, sakaligus mamanuahi harapan nan alah 61 taun tatundo. Inyo manjariangan 10 gol dalam 11 panampilan pado kajuaraan tu.
Tim Nasional[suntiang | suntiang sumber]
Pado taun 2004, Zaquan masuak ka dalam skuat U-20 Malaysia di bawah asuahan palatiah K. Rajagopal pado Piala Asia U-20 taun 2004. Taun barikuiknyo, Zaquan tapiliah baliak dalam tim nasional Malaysia dalam SEA Games 2011 di Palembang, Indonesia. Zaquan manjadi top skor dalam kajuaraan ko jo 9 gol.[1]
Zaquan mulai masuak tim U-23 Malaysia di Piala Merdeka 2007, dima pasukan U-23 Malaysia kalua sabagai juaro sasudah mangalahan Myanmar 3-1, Zaquan pun mancetak 3 gol pado kajuaraan tu. Pado taun 2008, Zaquan tapiliah ka dalam pasukan Malaysia XI untuak manantang Chelsea. Pado patandiangan tu, Zaquan ampia bahasil mambobol gawang nan dikawal Petr Cech. Pado patandiangan ko Malaysia XI kalah 0-2 dek Chelsea. Zaquan mambuek gol partamonyo untuak pasukan utamo Malaysia katiko malawan Pakistan pado 10 Oktober 2008.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn